කෙසේ හෝ සුන්දර දිය දහරාවන්ට සමුදුන් අප මීමුරෙන් නික්ම ලකේගල දෙසට පියමං කළේ හොඳින් තිබූ අඩි පාර ඔස්සේය. යෝධ රුක්හෙවණ යට කොළ වැටුනු පස් පෙරලුනු වන පියස තුළ කූඩැල්ලන් අපට සෙවණ දෙන්නට සිටි බව අප දුටුවේ දිය කඩිති පසු කරන විටදීය. හෝරාවකට ආසන්න කාලයක් තුළ අප ලකේගල ඉසව්වට පැමිණි අතර ලකේගල තරණයට සූදානම් වූයේ එහි අවදානම ගැන හොඳින් දැනගනය. සිග්සැග් ක්‍රමයට ඉතා ප්‍රවේසමෙන් තරණය කළ යුතු කන්ද අප තරණය කිරීමට සූදානම් වූයේ ගෙන ආ බෑග් කඳු පාමුල තබමිනි. කෙසේ හෝ හෝරා දෙක තුනක් වැයකොට කන්ද නැගගත් අප ඉන්පසු කඳු මුදුනේ සිට අංශක 360 ක දැවැන්ත පරිසරය දැක ගත්තෙමු. නකල්ස් වන පෙතේ කඳු දෙක තුනක් හැර අනෙක් සියලුම කඳු පර්වත අපට මෙහිදී දැක ගැනීමට ලැබුණි. මෙම මුදුනේ ඉඩ කඩ සීමිත වන අතර මාන පඳුරු වලින් පිරී ඇත. කූඩාරමක් අටවා ගෙන රැය පහන් කළ හැකි අතර එහිදී ප්‍රචණ්ඩ සුලඟ පිළිබඳ ඉතා විමසිල්ලෙන් සිටිය යුතුය. වැසි කාලයේ ලකේගල තරණය කළ නොහැකි අතර කූඩාරම් ගසා සිටින විට වර්ෂාව පතිත වුවහොත් එයද ඉතා තර්ජනාත්මක අවදානමක් වේ. මන්ද දිය සෙවල පිරුණු ලිස්සන පල්ලම දිගේ ගලෙන් බැස ගත නොහැකි හෙයිනි. මෙම ගල තරණය කරන්නට ගිය අතලොස්සක් පමණක් මරණයට පත් වූ හෙයින් මෙම කඳු තරණය නොකිරීමට බොහෝ සංචාරකයන් උත්සුක වෙයි. ලකේගල බැසගත් අප මීලඟට සූදානම් වූයේ වන්නිමාන හරහා ගොස් මීරියගොල්ල කඳු පාමුල පිහිටි කොමල පතනට ළඟා වීමටයි.
කඳු මුදුනේ සිට දැක ගත්තේ කුමක්ද ?
අංශක 360 ක දැවැන්ත පරිසරය